open-index/open-wikipedia-markdown huggingface dataset:
אדוארד נורדן

שמאל|ממוזער|200px|אדוארד נורדן כסטודנט בברלין
**אדוארד נוֹרדן** (בגרמנית: **Eduard Norden**; 21 בספטמבר 1868, אֶמדֶן, גרמניה – 13 ביולי 1941, ציריך, שווייץ) היה פילולוג קלאסי והיסטוריון של הדת, יהודי גרמני שהמיר את דתו. נורדן היה מורו המשפיע של חוקר מדעי היהדות היהודי-גרמני ארתור שְׁפַּנְיֶיר.

## קורות חיים
נולד במשפחה יהודית מתבוללת. אביו, קרל יוזף נורדן, היה רופא ידוע. מעט לפני סיום לימודיו המיר נורדן את דתו לפרוטסטנט. נורדן החל את לימודיו בבלשנות קלאסית באוניברסיטת ברלין בשנת 1890 אצל הרמן דִילס, תאודור מוֹמזֶן, קרל רוברט ואדוארד צֶלֶר. לאחר שני סמסטרים עבר ללמוד באוניברסיטת בון, אצל הרמן אוזנר  ובמיוחד אצל הפילולוג של הלטינית פרנץ ביכלר. הוא קיבל תואר דוקטור כבר בשנת 1891, ומיד התמנה לעוזרו של גאורג קאיבּל מאוניברסיטת שטרסבורג. גם את ההביליטציה לקראת הפרופסורה השלים נורדן תוך שנה אחת. הקריירה שלו נסקה באופן בולט, ובשנת 1893 הוא מונה לפרופסור מן המניין באוניברסיטת גרייפסוואלד. מ-1898 כיהן כפרופסור באוניברסיטת ברסלאו, ובין השנים 1936-1906 חזר ללמד באלמה מאטר שלו, אוניברסיטת ברלין. לנוכח רדיפות הנאצים, בסוף ימיו עבר להתגורר בציריך.

## גישות במחקר
נורדן חידש דרכי מחקר בתחום הסגנון. ספרו "**הפרוזה האמנותית העתיקה"** (*Die antike Kunstprosa*), שראה אור ב-1898, הפך לספר יסוד ללימוד תולדות הסגנון בספרויות הקלאסיות. כהיסטוריון של תולדות הדת, הקדיש במיוחד את זמנו לחקירת הסינקרטיזם הדתי בתקופה ההלניסטית ובתקופת הקיסרות.

## מספריו
* *Die antike Kunstprosa* ('הפרוזה האמנותית העתיקה'), לייפציג, 1898.
* *Einleitung in die Altertumswissenschaft* ('מבוא ללימודים קלאסיים'), 3 כרכים, לייפציג, 1912–1927.
* *Agnostos Theos* ('האי-ודאות של האל'), לייפציג, 1913.
* *Vergils Äneis* ('האינאיס של ורגיליוס'), לייפציג, 1915.
* *Die germanische Urgeschichte in Tacitus Germania* ('הפרהיסטוריה הגרמנית על פי "גרמאניה" לטקיטוס'), 1920.
* *Die Geburt des Kindes. Geschichte einer religiösen Idee* ('הולדת הילד: תולדותיו של רעיון דתי'), 1924.

## קישורים חיצוניים

* כתביו של אדוארד נורדן לצפייה ולהורדה בארכיון האינטרנט
* 

קטגוריה:פילולוגים גרמנים
קטגוריה:חוקרי העת הקלאסית
קטגוריה:חוקרי דתות
קטגוריה:בלשנים ולשונאים יהודים גרמנים
קטגוריה:היסטוריונים יהודים גרמנים
קטגוריה:חוקרי ספרות יהודים גרמנים
קטגוריה:יהודים מומרים גרמנים
קטגוריה:פילולוגים יהודים
קטגוריה:בוגרי אוניברסיטת בון
קטגוריה:בוגרי אוניברסיטת הומבולדט של ברלין
קטגוריה:ילידי 1868
קטגוריה:גרמנים שנפטרו ב-1941
לכודים (ספר)

**לכודים** הוא ספר מתח מאת רוני דונביץ', יליד 1961, תושב ת"א, שהוא יועץ אסטרטגי ושיווקי במקצועו.

"לכודים" הוא הספר השני בסדרת ספרים המתארים את עלילותיו של ראש אגף המבצעים ב"מוסד", אלכס ברטל. פרקים מהספר התפרסמו בשעתו מדי יום בעיתון "ידיעות אחרונות", כסיפור מתח בהמשכים. הסדרה כוללת גם את הספרים **[[נרדף (ספר)|נרדף]]** (שיצא לאור בשנת 2007) ואת **[[עמוק מבפנים (ספר)|עמוק מבפנים]]** (יצא לאור בשנת 2011).

הספר הוא מותחן בדיוני המסתמך על אירועים דוגמת פיגועי 11 בספטמבר בארצות הברית ב-2001, במתווה הפיגוע טרור של חטיפת מטוס, בחטיפת מטוס סבנה ב-1972 וכן במבצע זעם האל.

## עלילת הספר
גיבור הספר הוא אלכס ברטל, יליד 1961, ראש אגף מבצעים ב"מוסד", בן לניצולי השואה יוצאי פולין ויוצא יחידה מובחרת בצה"ל. ברטל הוא לוחם מוסד מיומן בעברו, הבקי בשימוש בנשק קל וקרב מגע. במהלך הקריירה שלו במוסד לקח ברטל חלק ואף פיקד בעצמו על מבצעי ביון והתנקשות רבים. ברטל היה מעורב בשנות השמונים במבצע סיכול ממוקד חשאי וארוך במיוחד ברחבי אירופה כנגד מחבלים השייכים לארגוני טרור פלסטיניים וכנגד אנשי הביון האיראני.

ברטל, השוהה באיטליה, בעקבות מבצע סיכול ממוקד עליו פיקד שהשתבש, מוזעק לטפל במשבר שהתחולל בעקבות מותם של כל נוסעי המחלקה הראשונה וצוות הטייסים בטיסה מרומא לתל אביב. עד מהרה מתברר כי מדובר בפיגוע טרור. לברטל ישנו גם מניע אישי להביא את הפרשה לסיום מוצלח- בתו, דניאלה, היא בין נוסעי מטוס הבואינג 777. העלילה ספר נעה בין חדר החמ"ל האיטלקי לבין המטוס המצוי בגובה רום טיסה, בו מנסה דניאלה להשתלט על המטוס, אשר במהלך הטיסה השתלט עליו גורם לא ידוע.

הספר, כמו הספר הקודם בסדרה, פועל על- פי קווי עלילה שבמרכזה מרגל או לוחם בודד, אשר אף כי הוא מצטייר כפראנואיד בתחילה, מתברר שאכן מתנהל אחריו מצוד, לעיתים על- ידי עמיתיו לארגון, והוא רדוף ונמלט עד אשר הוא מוצא לעצמו עמית או חבר, שלא ברור אם ניתן לבטוח בו. בדרך- כלל על- פי נוסחה זו מצליח הפרוטגוניסט להוכיח כי הוא חף מפשע ולהביא את הרשעים על עונשם. בעלילה שכזו תמיד מצויה בקונפליקט זכותו של הגיבור להפעיל את כל כישוריו, אותם רכש ובהם השתמש בשירות המולדת, כנגד רודפיו וכדי לנצח את אויביו אף כי לא קיבל לכך הכשר על- ידי המדינה. הספר כתוב בצורה תמציתית עם פסקאות קצרות ועלילה רבת תפניות ופעולה, באותו סגנון המאפיין את כתיבתו של דונביץ'.

## קישורים חיצוניים
* דף הספר באתר ידיעות ספרים.
* 
* 

## הערות שוליים

קטגוריה:מותחנים בעברית
קטגוריה:סדרת ספרי אלכס ברטל
קטגוריה:ספרי ריגול
קטגוריה:ספרי 2008
קטגוריה:ספרים שפורסמו תחילה כסיפור בהמשכים
קטגוריה:ספרי ידיעות ספרים
קטגוריה:ספרים ישראליים
תואומס הולופאינן

שמאל|ממוזער
**תואומס לאורי יוהאנס הולופיינן** (בפינית: **Tuomas Lauri Johannes Holopainen**; נולד ב-25 בדצמבר 1976) הוא מלחין וקלידן פיני הידוע כמייסד להקת המטאל סימפוני נייטוויש.
## ביוגרפיה
הולופאינן נולד בעיירת הגבול  במזרח פינלנד לאביו היזם פנטי הולופאינן ולאמו, מורה למוזיקה קריסטי נורטיה הולופאינן. תואומס הוא הבן הצעיר במשפחה - אחותו הגדולה סוזנה היא רופאה כירורגית-אורולוגית ואחיו פטרי הוא עוזר רפואה.

הוא נמשך למוזיקה כבר מגיל צעיר ואמו רשמה אותו לכיתת הפסנתר בבית הספר וניסתה לחבב עליו מוזיקה קלאסית. עם השנים למד לנגן גם בקלרינט וסקסופון. במשך 11 שנים למד בבית הספר למוזיקה תאוריה מוזיקלית והתקבל ללימודי אוקיינוגרפיה באוניברסיטה.

החל מ-1993 הולופאינן ניגן כקלידן בכמה להקות ביניהן: Darkwoods My Betrothed, Dismal Silence, Nattvindens Gråt ו-Sethian. ב-1996 הקים את נייטוויש - להקת מטאל סימפוני/פאוור מטאל מצליחה.

הולופאינן הוא חובב ספרי וסרטי פנטזיה ובראיונותיו לתקשורת הצהיר כי הוא אוהב את ג'.ר.ר. טולקין וסטיבן קינג ואת ספריהם שר הטבעות וספרי המגדל האפל. הוא גם חובב סדרת רומח הדרקון ובחורף 2006 התוודה כי צפה בסרט הכפר 10 פעמים בשבוע, לעיתים פעמיים-שלוש ביום. הולופאינן הוא חובב פסקולים של סרטים ובעיקר מחבב את המוזיקה של המלחין הנס צימר.

הולופאינן אינו מגדיר את עצמו כדתי אלא בעל ראש פתוח וטען כי הדת עצמה אינה רעה אלא מה שאנשים עשו ממנה והצהיר כי הדת שלו היא אישית. הוא הודה כי הוא מאמין בקיומו של אלוהים, אך מתייחס אליו בהומור.

להקת נייטוויש הוקמה במהלך קומזיץ שערך הולופאינן עם חבריו ובמהלכה העלה את הרעיון להקים להקה משלו. הוא ביקש מבת כיתתו, טאריה טורונן 
והגיטריסט אמפו וורינן להצטרף למה שהיה אז פרויקט אקוסטי. אחרי ששמע את טאריה טורונן שרה ונטייתו של הגיטריסט אמפו וורינן למטאל, כמו גם סגנון הנגינה של יוקה נוואלאינן, כל אלה הובילו את תואומס להפוך את הלהקה ללהקת מטאל.

ב-2005 פיטר הולופאינן את הסולנית טאריה טורונן באמצעות מכתב ציבורי באתר הלהקה, ובו טען כי טאריה כבר אינה רואה את טובת הלהקה אלא רק רודפת כסף ופרסום ומאז נישואיה כבר אינה רואה את טובת הלהקה לנגד עיניה. ב-2007 הוכרזה אנט אולזון כסולנית מחליפה, ובשנת 2013 הוחלפה אולזון על ידי פלור ינסן. פיטוריה של טאריה הביאו להטחת האשמות וסכסוך שהתגלע בין בעלה של טאריה לחברי הלהקה.

בחודש אוגוסט 2011 החלו צילומי הסרט "Imaginaerum" בו השתתף תואומס הולופאינן, הסרט הנושא את שמו של האלבום החדש של הלהקה מאותה שנה, הולופאינן השתתף כיוצר ומלחין פסקול הסרט.

## דיסקוגרפיה
### נייטוויש
* Angels Fall First
* Oceanborn
* Wishmaster
* Over the Hills and Far Away EP
* Century Child
* Once
* Dark Passion Play
* Made in Hong Kong (And in Various Other Places)
* Imaginaerum
*Endless Forms Most Beautiful

### Darkwoods My Betrothed
* Heirs of the Northstar
* Autumn Roars Thunder
* Witch-Hunts

### Timo Rautiainen
* Sarvivuori
* Loppuun Ajettu

### Kylähullut
* Lisää Persettä Rättipäille
* Peräaukko Sivistyksessä

### Auri

* Auri

### אלבומי סולו

* Music Inspired by the Life and Times of Scrooge

### אחרים
* Fallen (For My Pain album) יחד עם להקת For My Pain...
* Into the Silence עם Sethian
* Love and Other Disasters עם Sonic Syndicate

## פילמוגרפיה
* Imaginaerum

## קישורים חיצוניים

* 

קטגוריה:נייטוויש
קטגוריה:מוזיקאי מטאל
קטגוריה:מלחינים פינים
קטגוריה:צמחונים
קטגוריה:פינים שנולדו ב-1976
בעיית הרוע

**בעיית הרוע** או **בעיית הרע** היא סוגיה תיאלוגית-פילוסופית, העוסקת בשאלה העקרונית, כיצד קיימים רוע וסבל בעולם, בהתחשב בהנחה המקובלת בדתות רבות (ובכללן היהדות) שאלוהים הוא טוב ורוצה להיטיב. לסוגיה השלכות לא רק בדיון הפנים דתי, אלא גם בהקשרים רחבים יותר כגון הוכחה מהיות הרוע לנכונות האתאיזם (שלילת האל) ועוד.

בספרו "דיאלוגים על הדת הטבעית", מצטט הפילוסוף דייוויד יום את הטיעון כסדרה של שאלות, המיוחסות במקור לפילוסוף היווני אפיקורוס:

בעיית הרוע נוגעת גם בסוגיות הצדק. הדיון על בעיית הרוע הורחב גם מעבר לסבל האנושי, אל הסבל של חיות הבר בטבע.

## פתרונות אפשריים
במהלך הזמן ובאסכולות חשיבה שונות, הוצעו פתרונות שונים לבעיה ובהם:
***הגישה ה[[דואליזם|דואליסטית]]** - גישה זו דוגלת בהיות שני כוחות בסיסיים בבריאה, המהווים שני קטבים - טוב ורע. אלוהים נמצא בצד הטוב והוא אכן מיטיב בלבד, אך קיים גם הצד הרע והוא הגורם לסבל ולרוע הנפוצים בעולם. גישה זו סותרת את התשתית הרעיונית של הדתות המונותואיסטיות.
***הגישה ה[[מונותאיזם|מונותואיסטית]]** - גישה זו שוללת קיומו של יותר מאל אחד, ומייחסת הן את הטוב והן את הרע לאלוהים. על פי הגישה, את הרע מייצר האדם בעקבות חטאיו ברשות האל. תפיסה זו "מנקה" את האל ממעמדו כרע, ותולה אותו באדם.
***גישת הטוב הכללי** - על פי גישה זו, האל הוא מקור הטוב היחיד והמוחלט (ראו גם תיאודיציה), ומקרי הרוע בהם האדם נתקל נובעים מהקושי שלו לראות את התמונה כולה, וכן מקושי להבין באמת מהו טוב ומהו רע. לעיתים גישה זו מדגישה כי בעתיד יידע האדם להבחין ולדעת מהו טוב ורע, ואף יבין למפרע מדוע מה שהיה נראה לו רע במהותו הוא טוב.

### ביהדות
בעיית הרוע ביהדות מוכרת בניסוח השאלה "מדוע צדיק ורע לו, רשע וטוב לו", ומהווה נקודת דיון יסודית בתורת הגמול. שאלה זו מנוסחת בגמרא במסכת ברכות, בה מסופר כי משה שאל את אלוהים: "מפני מה יש צדיק וטוב לו ויש צדיק ורע לו, יש רשע וטוב לו ויש רשע ורע לו?". המקרא עצמו עוסק גם הוא בבעיית הרוע באריכות בספר איוב, ובהמשך עסקו בה חז"ל והוגים יהודים רבים.

השואה חידדה לרבים את בעיית הרוע, היות שהתרחשותה גרמה לרבים משבר אמוני, סביב השאלה כיצד אלוהים טוב, איפשר לדברים איומים כאלו להתרחש.

## ראו גם
*מיזותאיזם
*תאודיציה
*ההגנה מן הבחירה החופשית

## קישורים חיצוניים

* 
* הרב יאיר גזבר, **[http://asif.co.il/download/kitvey-et/ne%20mr/n%20a%2015/37.pdf מציאות הרע בעולם]**, מתוך ניצני ארץ טו, באתר ספריית אסיף
* הרב נתן קוטלר, **[https://www.machonso.org/hamaayan/?gilayon=62&id=1828#_ftn11 חידושו של הרב יונתן זקס זצ"ל בשאלת הרוע בעולם]**, המעין, תמוז תשפא.

## הערות שוליים

קטגוריה:פילוסופיה של הדת
קטגוריה:תאולוגיה
קטגוריה:טיעונים לאי-קיום אלוהים
קטגוריה:תורת הגמול
קטגוריה:תאודיציה
וויאג'ר (מאדים)

**תוכנית וויאג'ר מאדים** (באנגלית: **Voyager Mars Program**) הייתה תוכנית לחקר החלל של נאס"א לשליחת גשושיות לא מאוישות אל מאדים. המשימות תוכננו כחלק מתוכנית יישומי אפולו בין 1966 ל-1968 ותוכננו לשיגור ב-1974-5. מטרת שיגורן היה ביצוע משימות מקדימות לנחיתה מאוישת על המאדים.

במקור הציעה נאס"א להשתמש בנחתת שתוכנס לתוך תא פיקוד של חללית אפולו ותשוגר על גבי סטורן IB בעל שלב קנטאור. אולם מארינר 4 גילתה ב-1965 שאטמוספירת מאדים דלילה ביותר ולכן היה אפשר להסתפק במגני חום פשוטים יותר ולפיכך תוכננה חללית חדשה שכללה מקפת ונחתת. התכנון החדש הצריך משגר סטורן 5 לשיגור הנחתת והמקפת. המקפת תוכננה להיות גשושית מארינר משופרת, זהה לגשושיות מארינר 8 ו-9, בעוד הנחתת תהיה נחתת סרוויור שתשופר ויתווספו לה מצנחים ומנועי האטה נוספים.

תקצוב התוכנית יחד עם כל תוכנית יישומי אפולו הופסק ב-1968 והמשימה בוטלה לגמרי ב-1971, בעיקר בגלל ששיגור שתי הגשושיות על גבי משגר אחד היה מסוכן ויקר מדי.

למרות ביטול התוכנית, התכנונים והפיתוחים שיועדו לוויאג'ר - מאדים שימשו בסופו של דבר בתוכנית ויקינג של אמצע שנות ה-70.

השם **וויאג'ר** שימש לאחר מכן את חלליות מארינר 11 ו-12 שנקראו בשמות וויאג'ר 1 וויאג'ר 2 שנשלחו לחקור את כוכבי הלכת החיצוניים. גם חלליות הוויאג'ר אלו הגיעו מתוכנית גדולה יותר שתוכננה ובוטלה - הפלנטרי גראנד טור.

## ראו גם
*פלנטרי גראנד טור
*תוכנית וויאג'ר
*תוכנית ויקינג
*תוכנית סרוויור
*תוכנית מארינר
*תוכנית החלל האמריקאית

קטגוריה:תוכנית החלל האמריקאית
אגרא דפרקא

**אגרא דפרקא** הוא ספר תורני חסידי שנכתב על ידי רבי צבי אלימלך שפירא, רבה של דינוב המכונה על שם ספרו המפורסם "**[[בני יששכר]]**".

## מבנה הספר
בספר **אגרא דפרקא** כתב המחבר שלוש מאות חמישים ושניים דברי תורה ורעיונות חסידיים שונים, אותם חידש. בספר מובאים גם ציטוטים מראשוני תנועת החסידות, ומה ששמע - או שמע נאמרו - מפי רבותיו.

## פרסומים

* למברג ה'תרי"ח, 68 עמודים. מהדורה ראשונה מאת רבי **משה שיינפלד** מזילבריץ, חתן המחבר, בהקדמת הספר הוא כותב כי מצא את כתב היד בין כתבי חותנו.
* זלקובה ה'תרכ"א, 70 עמודים.
* למברג ה'תר"ם, 1880- 75 עמודים.
* מונקאטש ה'תרנ"ד, 95 עמודים
* למברג ה'תר"ע, 58 עמודים
* מונקאטש ה'תש"ב, 68 עמודים
* ברוקלין ה'תשמ"ה, ה'תש"ן. הוצאת רבי צבי הירש מייזליש מוויצן - שיקגו, בשני חלקים עם פירוש "אגרא דצבי"

בנוסף לפרסומים אלו, יצא לאור מספר פעמים הספר **אגרא דפרקא**, במהדורת צילום.

## קישוים חיצוניים
* 
קטגוריה:ספרי חסידות
MESUR

**MESUR** (ראשי תיבות של: **M**ars **E**nvironmental **SUR**vey) הייתה משימה של נאס"א לחקר מאדים כהכנה לנחיתה מאוישת עליו. המשימה היחידה שהושלמה כחלק מהתוכנית היא MESUR Pathfinder.

## היסטוריה
בתוכנית MESUR תוכננו 16 משימות לפני השטח של מאדים שיהוו גם כן מערכת תקשורת על מאדים שתעבוד יחד עם המרס אובזרבר. התוכנית הוצעה במקור על ידי מרכז המחקר איימס אבל כללה בסופו של דבר הצעות רבות של המעבדה להנעה סילונית. התוכנית נחזתה כתוכנית זולה לחקר מאדים, סבילה יחסית לסיכונים, מפני שאובדן משימה אחת לא יפגע בתוכנית כולה שתכלול משימות זולות רבות.

המרס פאת'פיינדר תוכנן להיות "מוצא הדרך" (כפי שמעיד שמו) לשאר משימות MESUR שיבואו אחריו. הנחיתות הסדירות של MESUR תוכננו להתחיל ב־1999 ולהסתיים ב־2003 עם נחיתתן של 16 משימות על מאדים שיפעלו במשך 10 שנים. השיגורים יועדו להתחיל ב־1996. חלק מהמשימות תוכננו לשאת רוברים קטנים כדוגמת ה*סוג'ורנר* של המרס פאת'פיינדר. התוכנית כולה יועדה לעלות כמיליארד דולר עם הגבלה של 150 מיליון דולר לשנה החל מ־1994.

הרוברים והנחתות יועדו לשאת מגוון מכשירים מדעיים לבחינת האקלים, הגאולוגיה ועוד על פני מאדים. 

התכנון היה שאחרי שיגור פאת'פיינדר ב־1996 ישוגרו ב־1999 4 גשושיות על גבי משגר אחד. בחלון השיגור שאחריו, ב־2001, ישוגרו ארבע גשושיות נוספות על משגר אחד וב־2003 ישוגרו 8 גשושיות על גבי שני משגרים.

בעקבות כישלון משימת מארס אובזרבר נגנזה התוכנית ומשימת מארס פאת'פיינדר הפכה לחלק מתוכנית דיסקברי.

## משימות
שמאל|ממוזער|250px|סוג'ורנר
### MESUR Pathfinder

ה־MESUR Pathfinder שוגר ב־4 בדצמבר 1996 על גבי משגר דלתא 2. שבעה חודשים לאחר מכן, ב־4 ביולי 1997 נחתה החללית על מאדים. הנחתת נפרשה על מאדים ושחררה רובר קטן, הסוג'ורנר. הנחתת והרובר ביצעו מגוון רחב של בדיקות מדעיות על פני מאדים עד לאובדן הקשר לאחר כשלושה חודשים. במקור הוערך שהמשימה תשרוד עד כחודש.

## ראו גם
* תוכנית דיסקברי
* תוכנית החלל האמריקאית

קטגוריה:תוכנית החלל האמריקאית
קטגוריה:משימות לחקר מאדים
מדמה מעבורת החלל

**מדמה מעבורת החלל** (באנגלית: **Shuttle Training Aircraft**) היה מטוס אימון של נאס"א שדימה את מעבורת החלל עבור אסטרונאוטים שעמדו לטוס במעבורת האמיתית, ואיפשר לטייסים להתאמן בגישות לנחיתה ובנחיתה עצמה, לקראת הנחיתה האמיתית.

## פיתוח
מבנהו החיצוני של המטוס הותאם כך שיעמוד בכוחות האווירודינמיים שהופעלו עליו במהלך טיסות אימון. תא הטייס של המטוס נבנה מחדש כך שדימה באופן מלא את תא הטייס ומערכות הבקרה של מעבורת החלל כך שאפילו אותם כיסאות הוצבו במטוס בדיוק באותה זווית ואותו מיקום כמו במעבורת.

## היסטוריה מבצעית
ארבעת המטוסים ממוקמים בדרך כלל ב-NASA Forward Operating Location באל פאסו, טקסס, והועברו לבסיס אלינגטון הסמוך למרכז החלל ג'ונסון לתחזוקה. המטוס (שנקרא בקיצור STA) הוצב לפעמים גם במרכז החלל קנדי בפלורידה. המטוס שימש בעיקר את האסטרונאוטים שיועדו להנחית את המעבורת בחזרתם ממשימתם אך שימש גם לבדיקת מזג האוויר לפני שיגור ונחיתת מעבורות החלל.

ב-3 בדצמבר 2003, מטוס גאלפסטרים 2 שדימה מעבורת חלל היה בתרגיל הדמיית נחיתת מעבורת במרכז החלל קנדי. על המטוס היה אסטרונאוט לא ידוע ושני מאמנים. המטוס היה בפיינל בגובה 13,000 רגל כאשר המכשירים בתא הטייס הצביעו על תקלה באחד ממנועי המטוס. המטוס נחת בשלום. בבדיקה שנערכה בקרקע התברר כי חלק מהמנוע האחראי על האטת המטוס לאחר נחיתתו נפל מהמטוס. צוללנים מצאו את חלק המנוע שהתפרק בתחתית נהר הבננה  הסמוך.

## פרופיל טיסה
250px|ממוזער|שמאל|פנים מדמה המעבורת. הטייס המתאמן יושב משמאל ומדריך הטיסה יושב מימין
השימוש במטוס האימון היה דבר קריטי עבור האסטרונאוטים שהנחיתו את מעבורת החלל, מכיוון שבהנחתת המעבורת היה לטייס רק ניסיון אחד לנחות, מאחר שלמעבורת לא היו מנועים מותאמים לאוויר שמצוי בכדור הארץ.

על מנת לדמות את קצב הירידה ותכונות הגרר האמיתיות של המעבורת בגובה 37,000 רגל, כן הנסע הראשי (לא כולל הגלגלים הקדמיים) הורד והמנועים הועברו למצב "רוורס". המדפים של המטוס יכלו לנטות כלפי מעלה כדי להפחית את העילוי או לנטות מטה (כמו במטוס רגיל) כדי להגביר את העילוי.

כיסויים הוצבו על חלונות תא הטייס מצד שמאל כך שהטייס יראה בדיוק מה שיראה כשיהיה במעבורת. מערכות הבקרה והשליטה הרגילות הוחלפו במערכות זהות לאלו שיש במעברות בעוד המערכות הרגילות הועברו לצד הימני של תא הטייס, שם ישב מדריך הטיסה. גם למדריך הטיסה וגם לטייס המתאמן יש תצוגה עילית זהה לזו שיש במעבורת.

במהלך אימון נחיתה הביא הטייס המתאמן את המטוס למצב זהה למצב הקיים במעבורת וביצע יעף על פני המסלול בגובה 20 רגל, אז לקח מדריך הטיסה את ההגה לידיו והמריא מחדש כך שהמטוס לא באמת נחת (באימון).

כל מפקד משימת מעבורת וכל טייס מעבורת נדרשו לבצע לפחות 1000 נחיתות במדמה.

## רשימת מדמי המעבורת
לנאס"א היו ארבעה מטוסי גאלפסטרים 2 ששימשו כמדמי מעבורת (ישנם עוד מטוסי גאלפסטרים המשמשים כמטוסי תעבורה רגילים). מספרי הזנב של המדמים היו:

*N944NA 
*N945NA 
*N946NA 
*N947NA

## ראו גם
*מעבורת חלל

## קישורים חיצוניים

## הערות שוליים

קטגוריה:תוכנית מעבורות החלל
קטגוריה:מטוסי אימון
ג'יי שון

**קאמלג'יט סין ג'וטי** (באנגלית: **Kamaljit Singh Jhooti**; נולד ב-26 במרץ 1981), המוכר בשם הבמה **ג'יי שון** (**Jay Sean**) הוא זמר, יוצר, ראפר, ביטבוקסר ומפיק בריטי.

## ביוגרפיה

שון הופיע לראשונה עם אומנים אסייתים נוספים כחבר בפרויקט של רישי ריץ' עם "Dance with You", שהגיע למקום ה-12 במצעד הסינגלים הבריטי ב-2003. בעקבות ההצלחה חתם בחברת ההקלטות Virgin Records, והוציא 2 להיטים בעשירייה הפותחת של מצעד הסינגלים הבריטי ב-2004: "Eyes on You" במקום ה-6, ו-"Stolen" במקום ה-4. הם נכללו באלבום הבכורה שלו שזכה לביקורות משבחות, "Me Against Myself", אשר למרות הצלחה מתונה בבריטניה, מכר יותר מ-2 מיליון עותקים ברחבי אסיה, ונשאר האלבום המצליח ביותר שלו עד כה. לצד דברים אלו, שון היה חלוץ בסגנון הבאנגרה-רית'ם אנד בלוז, ואלבום הבכורה שלו העלה את המודעות לסגנון זה ברחבי דרום אסיה.

בסופו של דבר עזב ב-2006 את Virgin Records והקים חברת הקלטות עצמאית משלו, "Jayded Records". לאחר כמעט 4 שנים, חזר בשנת 2008 עם "Ride It", אשר הגיע למקום ה-11 במצעד הסינגלים הבריטי, ולפסגות מצעדי פזמונים ברחבי מזרח אירופה. אחריו יצא השיר "Maybe" אשר הגיע למקום ה-7 במצעד הפזמונים של יפן, ו-"Tonight". הם נכללו באלבום השני שלו, "My Own Way", אשר הפך לאלבום המצליח ביותר שלו בבריטניה. בתקופה זו הוא החל לשלב אלקטרופופ במוזיקה שלו.

מאז סוף 2008 חתום שון בחברת ההקלטות קאש מאני רקורדס. ב-2009, הסינגל האמריקאי הראשון שלו, "Down" הגיע לראש טבלת הבילבורד הוט 100, מצעד הפזמונים האמריקאי, מה שהופך אותו לאומן הדרום-אסיאתי הראשון שכבש פסגה זו. היה זה השיר השביעי ברשימת הסינגלים הנמכרים ביותר לשנת 2009, כאשר מכר יותר מ-3 מיליון עותקים בארצות הברית באותה שנה. לבסוף מכר השיר 4 מיליון עותקים בארצות הברית ויותר מ-6 מיליון עותקים ברחבי העולם, מה שהופך את שון לזמר הבריטי/אירופאי המצליח ביותר באמריקה בכל הזמנים. לאחר זמן קצר הוציא שון להיט נוסף, "Do You Remember" אשר מכר יותר ממיליון עותקים בארצות הברית, ונכנס לעשיריה הראשונה של הבילבורד הוט 100. שירים אלו נכללו באלבום הבכורה האמריקאי שלו "All or Nothing". שון דורג במקום ה-35 ברשימת האומנים של הבילבורד הוט 100 לשנת 2009.

בשנת 2025, שון יוציא אלבום בשם *[[Last Call]]*. שני סינגלים מתוך האלבום החדש, "Heartless" ו-"Piche Piche", יצאו לפני צאתו.

## דיסקוגרפיה
* *Me Against Myself* (2004)
* *My Own Way* (2008)
* *All or Nothing* (2009)
* *Neon* (2013)
* *[[Last Call]]* (2025)

## קישורים חיצוניים

* 

## הערות שוליים

קטגוריה:זמרי פופ בריטים
קטגוריה:מוזיקאים אנגלים
קטגוריה:פזמונאים בריטים
קטגוריה:זמרים-יוצרים בריטים
קטגוריה:מפיקים מוזיקליים בריטים
קטגוריה:אישים סיקים
קטגוריה:אמני ריפבליק רקורדס
קטגוריה:אמני וירג'ין רקורדס
קטגוריה:אמני קאש מאני רקורדס
קטגוריה:בריטים שנולדו ב-1981
מרס סרוויור 98

250px|ממוזער|שמאל|לוגו התוכנית
250px|ממוזער|שמאל|נחתת הקוטב במעבדות נאס"א
**תוכנית מרס סרוויור 98** (באנגלית: **Mars Surveyor '98 program**) הייתה תוכנית לחקר מאדים שהופעלה על ידי נאס"א, שכללה שתי חלליות: **[[מקפת האקלים של מאדים]]** ו**[[נחתת הקוטב של מאדים]]**. על נחתת הקוטב הוצבו שתי גשושיות שיועדו לחדור לתוך אדמת מאדים. שתי החלליות נשלחו לחקור את מזג־האוויר, האקלים, המים ודו־תחמוצת הפחמן על מאדים, ולחפש עדויות לשינויי אקלים קצרי וארוכי־טווח.

שתי החלליות שוגרו ב־1998, במהלך חלון השיגורים שהזדמן להם. הקשר עם שתי החלליות אבד, כולל עם הגשושיות החודרות.

הקשר עם המקפת אבד בגלל חישוב מוטעה של המסלול שנבע מבלבול בין יחידות מטריות ליחידות אנגליות. הבלבול גרם למקפת לסטות ממסלולה המתוכנן וככל הנראה, היא נשרפה באטמוספירת מאדים או שקיפצה ממנה אל החלל.

חוקרים שבדקו את התרסקות הנחתת הגיעו למסקנה כי אות מוטעה שהגיע מחיישן מאחת מרגלי הנחתת גרם לנחתת לחשוב שהיא נחתה על הקרקע בעוד היא נמצאה כ־40 מטרים מעל פני הקרקע. כשרגלי הנחתת נפתחו הן גרמו בטעות לחיישני הנחיתה ולמנועי הנחיתה להיכבות והנחתת התרסקה אל הקרקע.

פיתוח התוכנית עלה כ־193 מיליון דולר. השיגור הוערך ב־91.7 מיליון ותפעול המשימות מכדור הארץ עוד כ־42.8 מיליון. משימת המקפת הייתה חלק מתוכנית מרס סרוויור, שבמהלכה משוגרות משימות אל מאדים כל 26 חודשים, אז נפתח חלון שיגור להגיע אל מאדים בזמן הקצר ביותר.

## ראו גם
* תוכנית החלל האמריקאית

קטגוריה:תוכנית החלל האמריקאית
קטגוריה:משימות לחקר מאדים
שחייה באולימפיאדת ברצלונה (1992)

שמאל|150px
שמאל|150px

**[[אולימפיאדת ברצלונה (1992)]]** נערכה בברצלונה, ספרד. תחרויות השחייה נערכו בין ה-26 ביולי 1992 ל-31 ביולי 1992. 31 משחים נערכו במשחקים אלו (15 לנשים ו-16 לגברים), בהשתתפות 641 משתתפים (256 נשים ו-385 גברים) מ-92 מדינות.

## אירועים בתחרויות השחייה
נבחרות השחייה של ארצות הברית () הן בגברים והן בנשים ניצחו בתחרויות השחייה לאחר שצברו ביחד 11 מדליות זהב (5 נשים ו-6 גברים) ו-27 מדליות בסך הכל (9 נשים ו-7 גברים), יותר מכל נבחרת אחרת.

קיוקו איוואסאקי (), היא האלופה האולימפית הצעירה ביותר בשחייה מעולם (14 שנים ו-6 יום), כשזכתה במשחה ל-200 מטר חזה.

### השחייניות הבולטות
קריסטינה אגרסגי () זכתה ב-3 מדליות זהב אישיות, ניקול הייזלט () זכתה ב-3 מדליות זהב, אחת אישית ושתיים במשחי שליחות, סאמר סאנדרס () זכתה ב-4 מדליות, מהן שתיים זהב אחת כסף ואחת ארד, כריסי אמן-לייטון () וג'ני תומפסון () זכו כל אחת ב-3 מדליות, שתיים זהב במשחי שליחות ואחת כסף אישית, אניטה נול () זכתה ב-3 מדליות אחת מכל סוג. ג'ואנג יונג ( סין), לין לי ( סין) ודאגמר האסה () זכו כל אחת ב-3 מדליות, אחת זהב ושתי מדליות כסף ופרנציסקה ואן אלמסיק () זכתה ב-4 מדליות, מהן שתי מדליות כסף ושתי מדליות ארד. 

### השחיינים הבולטים
יבגני סאדוביי (20px המשלחת המאוחדת) זכה ב-3 מדליות זהב ואלכסנדר פופוב (20px המשלחת המאוחדת) זכה ב-4 מדליות, מהן שתי מדליות זהב במשחים אישיים כולל במשחה היוקרתי ל-100 מטר חופשי ושתי מדליות כסף במשחי השליחים. מאט ביונדי () זכה ב-3 מדליות, מהן 2 מדליות זהב ומדליית כסף אחת, מלווין סטיוארט () וג'ון אולסן () זכו כל אחד ב-3 מדליות, מהן שתי מדליות זהב ומדליית ארד אחת, פאבלו מוראלס () ותמאש דארני () זכו כל אחד בשתי מדליות זהב.

### שיאי עולם
בסך הכל נקבעו 8 שיא עולם חדשים, מהם 3 לנשים ו-5 לגברים:
#### נשים
* יאנג ונהיי ( סין), קבעה שיא עולם חדש במשחה ל-200 מטר חזה בתוצאה של 24.79 שניות.
* לין לי ( סין), קבעה שיא עולם חדש במשחה ל-200 מטר מעורב אישי בתוצאה של 2:11.65 דקות.
* הנבחרת האמריקאית (), קבעה במשחה שליחות 4x100 מטר חופשי, ניקול הייזלט, דארה טורס, אנג'ל מרטינו וג'ני תומפסון שיא עולם חדש של 3:39.46 דקות.
#### גברים
* יבגני סאדוביי (20px המשלחת המאוחדת) שייצג את הנבחרת המאוחדת, קבע שיא עולם חדש במשחה ל-400 מטר חופשי בתוצאה של 3:45.00 דקות.
* קירן פרקינס (), קבע שיא עולם חדש במשחה ל-1500 מטר חופשי בתוצאה של 14:43.48 דקות.
* מייק בארומן (), קבע שיא עולם חדש במשחה ל-200 מטר חזה בתוצאה של 2:10.16 דקות.
* הנבחרת האמריקאית (), השוותה במשחה שליחים 4x100 מטר מעורב, ג'ף ראוס, שקבע כשחיין ראשון שיא עולם חדש במשחה ל-100 מטר גב (53.86 שניות), נלסון דיבל, פאבלו מוראלס וג'ון אולסן את שיא העולם 3:36.93 דקות.

## טבלת המדליות

## הזוכים במדליות
### נשים

### גברים

## קישורים חיצוניים

* שחייה באולימפיאדת ברצלונה (1992), באתר סימוכין ספורט אולימפי

*
1992
קטגוריה:ענפי ספורט באולימפיאדת ברצלונה (1992)
קטגוריה:1992 בספורט
קטגוריה:תחרויות שחייה בספרד
התעוררות (סדרת סרטים)

**התעוררות** היא סדרת סרטי תעודה קצרים ישראלים, 19 במספר, ששודרו בערוץ yes דוקו, החל מ-7 באוגוסט 2011. הסרטים מתעדים את המאבקים החברתיים ברחבי הארץ ונותנים במה עדכנית למהפכה החברתית של קיץ 2011.

בין יוצרי הסרטים: אסף סודרי, ברק הימן, גל גבאי, דניאל סיון, זיו שמש, טלי שמש, יוסי בלוך, לביא ונונו, מויש גולדברג, נאוה מזרחי, ניר הורוויץ, עדי ברש, ראובן ברודצקי, רותי שץ, רן טל, שירלי ברקוביץ', תאופיק אבו ואיל, תומר יוסף.

## קישורים חיצוניים
* התעוררות באתר yes וואלה!
* 
* ניב שטנדל, עורו אחים, Xnet, 10 באוגוסט 2011
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות טלוויזיה תיעודיות ישראליות
קטגוריה:yes הטלוויזיה בלוויין: תוכניות וסדרות
קטגוריה:סדרות טלוויזיה ישראליות שעלו לשידור בשנת 2011
מארקו היטאלה

ממוזער|שמאל
**מרקו טפאני הייטאלה** (פינית: **Marko Tapani "Marco" Hietala**; נולד ב-14 בינואר 1966, טרבו, פינלנד) הוא זמר, מלחין, ומוזיקאי פיני המתמקד במטאל סימפוני, הידוע כמי שהיה בסיסט להקת נייטוויש עד פרישתו מהלהקה בשנת 2021, לצורך טיפול נפשי ושמירה על רווחתו הנפשית.

## קישורים חיצוניים

* האתר הרשמי של להקת טארוט
* האתר הרשמי של להקת נייטוויש

## הערות שוליים

קטגוריה:נייטוויש
קטגוריה:מוזיקאי מטאל
קטגוריה:מלחינים פינים
קטגוריה:פינים שנולדו ב-1966
בורגונדי (צבע)

**בורגונדי** (בצרפתית: **Burgundy** ; לפעמים מכונה "**צבע יין**" או בקיצור "**[[יין]]**") הוא צבע אדום עם סגלגלות המזוהה עם צבעו של יין הבורגונדי ששמו מגיע מהאזור בו הוא מגודל ומיוצר – מחוז בורגונדי במזרח צרפת.

צבע בורגונדי דומה לגוונים אחרים של אדום כהה כגון בורדו.

האזכור הראשון לשימוש בצבע היה בשנת 1881.

## בתרבות
בורגונדי הוא צבע פופולרי באופנת גברים ונשים גם יחד. ברהיטים ובמצעים. לעיתים קרובות הוא משמש כמוטיב בחתונה. כל דרכוני האיחוד האירופי הם בעלי כיסוי בגוון בורגונדי. הצבע היה אחד מצבעי השפתון הפופולריים ביותר בקרב נשים בשנות ה-90 ועד תחילת שנות ה-2000. זהו גוון שפתון פופולרי עבור אנשים המשתייכים לתת התרבות הגותית.

## וריאציה

וריאציה של הצבע בורגונדי היא "**בורגונדי חי**" (**Vivid burgundy**) שהיא גרסה בהירה יותר של הגוון והיא נפוצה כגוון לצביעת שיער.

## קישורים חיצוניים

* פירוש בורגונדי, במילון 

קטגוריה:צבעים
בורדו (צבע)

**בורדו** (בצרפתית: **Grenat**; באנגלית: **Claret**) הוא גוון צבע אדום כהה עם נגיעות של חום או סגול.

מקור השם **בורדו** (**bordeaux**) הוא מעיר הנמל בורדו הממוקמת בדרום צרפת הידועה בעיקר בזכות היינות המיוצרים בסביבתה, ומוכרת ברחבי העולם כ"בירת היין". בדומה לצבע בורגונדי שמקורו גם כן בצבע היין המיוצר באזור בעל אותו השם בצרפת.

## בתרבות
בורדו הוא צבע יוקרתי ודרמטי, אשר שנמצא בשימוש נרחב בתחומי האופנה, העיצוב והאמנות.

* נזירים בודהיסטים וג'ריאנים, כדוגמת הדלאי לאמה, לובשים חלוקים בצבע בורדו.

### [[וקסילולוגיה]]
* דגלי לטביה וקטר הם בצבעי בורדו. הגוון האדום הכהה בדגל הלטבי מסמל את נכונות העם הלטבי לתת דם מליבם עבור החופש והנכונות להגן על חירותם. בדגל הקטרי הגוון מסמל דם גם כן, אולם זהו הדם במלחמות שהיו נחלתה של קטר במשך שנים רבות, ובמיוחד במחציתה השנייה של המאה ה-19.

## ראו גם
* יין בורדו

## קישורים חיצוניים

## הערות שוליים

קטגוריה:צבעים
אבן גבול

[שמאל|ממוזער|250px|אבן גבול בין חלקות חקלאיות ב[הרי הקרפטים הדרומיים של רומניה]]
[שמאל|ממוזער|250px|אבן גבול ב[גבול ישראל–מצרים]]
**אבן גבול** היא אבן המוצבת בגבול בין שתי מדינות או טריטוריות, שנועדה להוות סמן פיזי למיקום הגבול ביניהן. אבנים כאלו מוצבות במספר נקודות לאורך הגבול, במיוחד בנקודות בולטות ובעלות משמעות לאורכו. בימינו מקובל כי הגבול עובר במתיחת קו ישר ודמיוני בין האבנים, אך בעבר הוצבו אבנים כאשר קו הגבול ביניהן עבר בדרך אחרת.

## ייעוד ומאפיינים
הנחת האבנים בשטח נועדה למנוע מחלוקות ביחס לקו הגבול, והיא מתבצעת בדרך כלל לפני הקמת גדר שלמה בקו הגבול, או במקומות אשר בהם האופי הטופוגרפי של השטח אינו מאפשר הצבת גדר.

אבני הגבול מקוטלגות בדרך כלל על ידי מספרים ו/או אותיות, על מנת ליצור שפה משותפת בשטח. המרחקים בין אבני הגבול הם לעיתים קבועים ולעיתים קשורים באופיו הטופוגרפי של הגבול (תבליט) או תכסית. מרחקים אלו נעים בין עשרות מטרים ועד עשרות קילומטרים.

אבני גבול משמשות בסימון גבול בין-לאומי בין מדינות, גבולות מנהליים בתוך המדינה וגם בגבולות בין קרקעות בבעלות פרטית. השימוש באבני גבול החל בעבר כאשר אלו שימשו כסמנים בין שטחים חקלאיים, על מנת לא להעביר גדר ביניהן.

## אבני גבול בגבולות ישראל
ממוזער|אבן גבול במורדות צפון הגולן, אותה הניח המנדט הבריטי בשנות העשרים של המאה ה-20.
בגבול ישראל–מצרים הוצבו 91 אבני גבול לאחר נסיגת צה"ל מסיני. האבנים היו מונחות מרפיח בצפון ועד טאבה בדרום, וסייעו להבנת תוואי הגבול במקומות בהם לא הייתה גדר, או שלא הייתה ברורה, בשל קו הגבול הישר יחסית, שאינו מתחשב בתבליט בשטח. אבני הגבול היו קיימות בגבול המקורי מ-1906 אך חלקן נסחפו או כוסו. אבני הגבול החדשות הוצבו לראשונה ב-1982 על ידי צוות משותף של ישראל ומצרים שסימן את הגבול היבשתי בדצמבר 1981. על האבנים חקוקים מספרים מ-1 ברפיח ועד 91 בטאבה. עם השנים הוקמה גדר לאורך כל הגבול.
* ב-29 בדצמבר 1988 לאור הסכמות חדשות בין ישראל ומצרים נשלח מסוק יסעור למקם מחדש את אבן גבול מספר 51 ואבן גבול 52. בעת הנחת האבן, התרסק מסוק היסעור. הקברניט, סרן מרדכי שרון, נהרג. שלושת אנשי הצוות האחרים – טייס המשנה, המכונאי המוטס ועוזרו – נפצעו.

בגבול ישראל–לבנון ובגבול נפת רמת הגולן – נפות צפת וכנרת במשותף, שהיה בעבר הגבול בין ארץ ישראל המנדטורית שנשלטה על ידי בריטניה לבין צרפת ששלטה על סוריה (בגבולותיה מלפני מלחמת ששת הימים אשר כללו את רמת הגולן) ולבנון, היו קיימות 71 אבני גבול, שלרובן לא נותר זכר. הנחת אבנים אלו התבצעה בשנים 1921–1925 על בסיס הסכמים משנת 1920 ו-1923.

בגבול ישראל–ירדן קיימות כ-130 אבני גבול. אבנים אלו הוצבו לאחר הסכם השלום בין ישראל לירדן בשנת 1994.

## ראו גם
* אבן מיל

## קישורים חיצוניים

* מחלקת המדידות של מדינת ישראל
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גאוגרפיה פוליטית
קטגוריה:אבן
קטגוריה:גבולות
TH1RT3EN

**Th1rt3en** (או Thirteen) הוא אלבום האולפן ה-13 של להקת הת'ראש מטאל מגאדת', אשר יצא לאור ב-1 בנובמבר 2011. זה האלבום הראשון מאז The World Needs a Hero בהשתתפות מייסד הלהקה, הבסיסט דייוויד אלפסון.

## רשימת שירים
כל השירים נכתבו והולחנו על ידי דייב מאסטיין אלא אם כן צוין אחרת.

גרסת בונוס לשוק היפני:
* Public Enemy No.1 Live

גרסת בונוס ל-iTunes:
* Head Crusher Live

## שירים

השיר "New World Order" היה אמור לצאת באלבום " Youthanasia ", אך יצא ב-2004 כגרסת בונוס בהוצאה מחודשת של הדיסק. השיר "Millennium of the Blind" היה אמור לצאת באותו אלבום, אך לא נכלל בו לבסוף.  השיר "Sudden Death" נכתב במיוחד על ידי דייב מאסטיין למשחק גיטאר הירו. השיר "Never Dead" נכתב לכבוד משחק המחשב Never Dead, ונכלל בפסקולו. 

סינגלים מהאלבום:
* 1.Public Enemy No.1
* 2. Never Dead
* 3. Who's this life (Is it Anyways)?

לשיר Public Enemy No.1 יצא קליפ.

מספר שירים מהאלבום  היו מועמדים לפרס גראמי:
* 1.Sudden Death (ביצוע הרוק כבד/מטאל הטוב ביותר, 2010)
* 2.Public Enemy No.1 (ביצוע הרוק כבד/מטאל הטוב ביותר, 2011)
* 3.Who's this life (is it anyways)? (ביצוע הרוק כבד/מטאל הטוב ביותר, 2012).

## משתתפים

* דייב מאסטיין-סולן, גיטרה חשמלית
* כריס ברודריק-גיטרה חשמלית
* דייוויד אלפסון-גיטרת בס
* שון דרובר- תופים

## קישורים חיצוניים

קטגוריה:אלבומי מגאדת'
קטגוריה:אלבומים באנגלית
תוכנית המילניום החדש

**תוכנית המילניום החדש** (באנגלית: **New Millennium Program** בקיצור: **NMP**) היא תוכנית לחקר החלל של נאס"א שמימונה הופסק ב-2009 וגרם לביטולה. מטרת התוכנית הייתה לפתח מערכות וטכנולוגיות חדשות עבור יישומי חלל.

החלליות בתוכנית ניו מילניום התחלקו לשתי משפחות:
* "Deep Space" ("חלל עמוק") - משימות שהדגימו טכנולוגיות לחקר מערכת השמש. בשנת 2000 שונה השם "Deep Space" ל"Space Technology" (טכנולוגיית חלל).
* "Earth Observing" ("צופה ארץ") - משימות שהדגימו טכנולוגיות לחקר כדור הארץ.

## משימות ניו מילניום
### משימות ששוגרו
***[[Deep Space 1]]** - משימה לבחינת מנוע יונים. המשימה הופעלה בהצלחה בין השנים 1998 ל-2001 וכללה מפגשים עם שביטים ואסטרואידים.
***Deep Space 2** - מערכת שהוטסה על גבי נחתת הקוטב של מאדים כחלק מתוכנית מרס סרוויור 98. המשימה נכשלה.
***Earth Observing 1** - שוגרה בשנת 2000.
***Space Technology 5** - אשכול של שלושה לוויינים שיועד לחקר המגנטוספירה של כדור הארץ. שוגר ב-2006.
***Space Technology 6** - מערכת שהוצבה על גבי *Earth Observing 1*.

### משימות מבוטלות
***Deep Space 3/Space Technology 3 (StarLight)** - יועדה לשמש כאינטרפרומטר כוכבי. בוטלה.
***Deep Space 4/Space Technology 4 (Champollion)** - תוכננה לשיגור ב-2003 אל השביט טמפל 1 ולהחזיר דוגמיות ממנו ב-2010. בוטלה ב-1999.
***Earth Observing 2** - בוטלה ב-1998.
***Earth Observing 3 (GIFTS) ** - ביצוע ספקטרוסקופיית פורייה ממסלול גאוסטציונרי. תוכננה לשיגור ב-2005–2006. בוטלה.
***Space Technology 7** - תוכננה לשיגור ב-2009 למדידת גלי כבידה. בוטלה.
***Space Technology 8** - תוכננה לשיגור ב-2009. בוטלה.
***Space Technology 9 ** - תוכנית של נאס"א לבחינת טכנולוגיה של מפרש שמש.

## ראו גם
*תוכנית החלל האמריקאית

## קישורים חיצוניים

## הערות שוליים

המילניום החדש
מלון נפוליאון

**מלון נפוליאון** (צרפתית: Hôtel Napoléon) הוא מלון הממוקם ברובע השמיני בפריז קרוב לשער הניצחון.

## היסטוריה
בשנת 1923 החל האדריכל אנרי פורטו (Henri Porteau) לבנות עבור חברת המלונות מרטינס בית מגורים מפואר במקום בו עמד בעבר הארמון הפרטי של הרוזן טולסטוי. מאוחר יותר, המבנה עבר לבעלות משפחת רוטשילד. לאחר חמש שנות בניה, נחנך המלון בשנת 1928 בסיווג hôtel de charme. החוגים הספרותיים אהבו את המקום ונהגו לבוא אליו לעיתים מזומנות. ב-1929 הפך המלון ל- hôtel de luxe ואף הגיע לדרגת petit palace. שם המלון הוענק לו בעקבות הקרבה לשער הניצחון.

### אירוח חיילים אמריקניים לאחר שחרור פריז במלחמת העולם השנייה
בספר הזכרונות של ותיקי צבא ארצות-הברית, Chicken Soup for the Veteran's Soul מתארת ג'ין ברודי כי בשנת 1945, עם סיום המלחמה, התארח בעלה ג'ין (Gene) במלון נפוליאון והוא זכר תמיד בחיבה את השוער ז'אן פרטוני, שבלט בתשומת-הלב שהעניק לחיילים האמריקאים. ברודי מתארת בהמשך שבעלה שב לבקר בפריז ארבעים שנה לאחר מכן, בביקור זה הוא הופתע מאוד לפגוש שוב את אותו השוער, שזיהה אותו מייד ואמר לו: “אתה היית כאן עם סיום המלחמה, נכון?” השוער פרטוני זיכה את בני-הזוג ברודי במיטב האירוח.

### סיפור אהבה צרפתי-רוסי
בהיסטוריית המלון סיפור האהבה בין אלכסנדר פבלוביץ' קליאגין (Kliaguine), איש-עסקים רוסי עשיר, ובין פריזאית צעירה, סטודנטית למדעי-הרוח (לימים הברונית דה-בוביני). השניים התאהבו מיד. כהוכחה לאהבתו, קליאגין הציעה לסטודנטית את מלון נפוליאון, כדי שתוכל לקבל בו את פניהם של אנשי החברה הגבוהה של אותם ימים. הצעירה התחתנה עם איש-העסקים העשיר. הם הקימו משפחה והתגוררו במלון במשך שנים רבות. המלון נמצא בבעלות משפחת קליאגין עד היום.

## אורחים ידועים
מאז חנוכתו, נכנסו בשערי מלון "נפוליאון" בפריז דמויות מפורסמות רבות, בהם בולטים שמותיהם של מפורסמים מתחום הספרות, הקולנוע, התיאטרון, וכן פוליטיקאים וספורטאים. בספר האורחים של המלון חתמו אישים רבים כגון ארנסט המינגוויי, ג'ון סטיינבק, סלבדור דאלי, ארול פלין, אורסון ולס, מיילס דייוויס, ג'וזפין בייקר, אלה פיצג'רלד ורבים אחרים.

### הנסיעה הראשונה של מריו ורגס יוסה לפריז
חתן פרס נובל לספרות, הפרואני מריו ורגס יוסה, מספר על אודות זיכרון יוצא מגדר הרגיל מנסיעתו הראשונה לפריז. ורגס יוסה זכה בנסיעה כפרס בתחרות ספרותית שאורגנה על ידי כתב-העת La Nouvelle Revue française וסיפר על כך: “התארחתי במלון נפוליאון, ואני זוכר שפגשתי במקום את 'מיס צרפת' לשנת 1958, אני סימפלון.”

## עיצוב
מלון נפוליאון הוא מלון פאר שייחודו בהיותו מעוצב כולו בחפצי אמנות נפוליאוניים. המלון מרוהט בסגנון Directoire ומשלב מסורת ומודרניות. במלון מסעדה ובר - Le Bivouac.

## קולנוע
המלון הונצח בסרט הצרפתי Le Cave se rebiffe משנת 1961. בסרט, הדמות המגולמת על ידי ז'אן גאבן (פרדינן מארשל, המכונה le Dabe) מספר שהוא מתארח במלון נפוליאון, כמו תמיד.

## קישורים חיצוניים

* 

## הערות שוליים

נפוליאון
קטגוריה:הרובע השמיני של פריז
אלטר אגו

[שמאל|ממוזער|260px|[אילוסטרציה של אדם משחק בקלפים מול האלטר אגו שלו]]
**אלטר אגו** (מלטינית: "האני האחר") הוא מושג המתייחס לדמות אחרת הקיימת באותו אדם. למושג זה שימושים שונים בתחום הפסיכולוגיה, הספרות ועוד.

## בפסיכולוגיה
בפסיכולוגיה, המושג מתאר דמות בעלת הקבלה נגדית לאישיות הפרט. כלומר, דמות משנית הקיימת בתוך אדם, שאינה מודעת לפעילותה של הדמות הראשית. המונח נטבע לראשונה בתחילת המאה ה-19, כשהפרעת זהות דיסוציאטיבית (המוכרת גם כ"פיצול אישיות") תוארה לראשונה על ידי פסיכיאטרים. בדרך כלל אצל הלוקה בהפרעה נדירה זו קיימת אישיות ראשית, פסיבית ומדוכאת לרוב, שהיא האישיות האמיתית של האדם; לצדו מתקיים האלטר אגו, אישיות אחת או יותר, בעלת אופי נבדל, השונה בגילה ובזיכרונותיה ולעיתים גם במגדר. לעיתים יש שוני ניכר בביצועים האומנותיים או הפיזיולוגיים של הסובל מההפרעה, התלוי בטיבה של הזהות השלטת בעת הפעולה. הזהויות השונות עשויות להיות נבדלות גם בטון הדיבור, ביציבה, בהליכה ובמחוות שונות. ישנם מקרים בהם אף חלים הבדלים פיזיולוגיים, למשל, בלחץ דם ובפעילות מוחית. לעיתים ישנה מודעות חלקית לקיום הזהויות האחרות, או שישנה זהות דומיננטית אחת שזוכרת ויודעת את המתרחש בכל מצבי הזהות האחרים. הסובלים מההפרעה פונים לכל אישיות בשם פרטי אחר מהשם המקורי של האדם. הזהויות השונות יכולות לחוות זו את זו בצורה ידידותית או עוינת.

## בתרבות
משמעות מובחנת של המונח "אלטר אגו" נמצאת בניתוחים ספרותיים, בהם מתוארות דמויות, במקומות שונים, בעלות זהות פסיכולוגית דומה, או לחלופין, דמות פיקטיבית המייצגת את המחבר באמצעות התנהגות ומחשבות. באותו אופן 'אלטר-אגו' מיושם על ידי שחקנים הלוקחים על עצמם הצגת דמות זו או אחרת במדיות השונות.

בנוסף, המונח מתייחס להתנהגות שונה שמציג אדם בסיטואציות שונות, כגון: אווטאר, דופלגנגר (בגרמנית: Doppelgänger), מתחזה (impersonator) וכן ב"פיצול אישיות".

דוגמה ידועה לאלטר אגו מופיעה בקרב הדמויות המובילות במותחן "המקרה המוזר של ד"ר ג'קיל ומר הייד", שנכתב על ידי רוברט לואיס סטיבנסון; דמויות אלו מייצגות את המלחמה המתמדת בין הטוב והמרושע באישיות אחת. אדוארד הייד מייצג את האני האחר, השוכן באותו גוף של רופא נורמטיבי; אלטר אגו זה מייצג פסיכופת בלתי ניתן לשליטה על ידי מוסכמות חברתיות. מאז כתיבת המותחן, הפכו השמות ג'קיל והייד לשם נרדף לפיצול אישיות או האני האחר המסוגל להשתלט על הדמות הראשית.

דוגמאות נוספות בשימוש באלטר אגו ניתן למצוא בספרות ובקומיקסים העוסקים בגיבורי על, כגון: סופרמן, ספיידרמן, באטמן, קפטן אמריקה, קפטן בריטניה ועוד - הדמויות המרכזיות הן אנשים נורמטיביים המתנהלים באופן שגרתי ביומיום, אך במצבים בהם קיימת מצוקה בסביבתם הם מגלמים דמות אלטר אגו הלבושה ומתנהגת באופן שונה ויוצאים לסייע.

יש אמנים המשתמשים ברעיון של אלטר אגו בהופעותיהם ובתדמית שהם יוצרים לעצמם, בהם החיפושיות עם סרג'נט פפר, אמינם עם "סלים שיידי", מדונה עם "דיטה", דייוויד בואי עם זיגי סטארדאסט, להקת קיס (Kiss), קנדריק למאר עם "קונג-פו קני", ביונסה עם "סאשה פירס", ליידי גאגא עם "ג'ו קלדרון", מריה קארי עם "ביאנקה", ניקי מינאז' עם 15 אלטר אגואים, Clique Girlz עם השיר Alter Ego, ו-Tame Impala עם השיר Alter Ego. בסרט "גאליס המסע לאסטרה" מופיעה הדמות הרמס, דמות אלטר אגו של יונתן מאסטרה. בנוסף, הקומיקאי הישראלי המצליח עידן מור מופיע בדמות האלטר אגו שלו גדי וילצ'רסקי. 

## ראו גם
* עצמי אמיתי ועצמי כוזב
* הפרעת זהות דיסוציאטיבית

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:מונחים ספרותיים
קטגוריה:אמנות הבמה
קטגוריה:עצמי
קטגוריה:מילים וביטויים בלטינית
מוזיקה עכשווית למבוגרים

בתעשיית המוזיקה האמריקנית, המונח **מוזיקה עכשווית למבוגרים** (**Adult Contemporary Music**; **AC**) מתאר סגנון רחב של מוזיקה פופולרית הנע בין המוזיקה הווקאלית השופעת של שנות השישים לבין בעיקר, מוזיקת בלדות בדרגות שונות של השפעת רוק.

*AC* רדיו מנגן מוזיקת מיינסטרים אשר מיועדת לקהל בוגר יותר למעט היפ הופ, הבי מטאל, הארד רוק, קצת מוזיקת פופ קלילה ושירי דאנס קצביים (אם כי מאז שנות ה-2000, חלקם החלו להיכלל). תחנות רדיו המשדרות בפורמט זה בדרך כלל מכוונות לבני 18–54, קבוצת הגיל המושפעת ביותר על ידי המפרסמים.

במהלך השנים, נוצרו כמה תת-ז'אנרים של *AC*: "הוט AC" ," AC רך" (הידוע גם בשם "לייט AC" ,("AC מודרני", "AC עירוני", "AC קצבי",
"AC עדין" (ג'אז עדין), ו- "AC נוצרי" (סוג רך יותר של מוזיקה נוצרית בת זמננו). מספר תחנות רדיו החלו להשמיע רק "הוט AC", חלקן משמיעות רק "AC רך", וחלקן משלבות ביניהם.

לפיכך, AC לא נחשב בדרך כלל כז'אנר מסוים של מוזיקה, שכן הוא אינו אלא הרכבה של שירים נבחרים של מוזיקאים מסגנונות שונים.

## ראו גם
* מצעד השירים העכשוויים למבוגרים (של בילבורד)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סגנונות מוזיקליים
קטגוריה:מוזיקה פופולרית
חלקת לשון

**חלקת לשון** הוא כתב עת ישראלי לבלשנות עיונית ושימושית. נוסד כדי לענות על צורכי החינוך הלשוני במוסדות להכשרת מורים (המכללות לחינוך והחוגים לחינוך באוניברסיטאות). כיום הוא יוצא לאור על ידי איל"ש, האגודה הישראלית לבלשנות שימושית, בשיתוף אחד המוסדות להשכלה גבוהה (ברוטציה, למשל ב-2011 עברה מערכת כתב העת מהמכללה לחינוך ע"ש דוד ילין בירושלים לאוניברסיטת תל אביב).

## היסטוריה
כתב העת נוסד ב-1990 על ידי קבוצת מרצים ללשון במכללה האקדמית בית ברל בראשות ד"ר צבי שראל, שחיפשו דרך לשמור על האיזון בין המסגרת האקדמית החדשה, שדרשה דפוסי למידה שונים, ובין הצורך להשקיע מחשבה בגישה דידקטית המתאימה לצורכיהם של סטודנטים המוכשרים להוראה.

המטרה המוצהרת של הגוף המייסד הייתה, כפי שהשתקפה גם בבחירת השם לביטאון, שהוסברה בגיליון הראשון שלו ב-1990: "ינסה נא כל אחד מאיתנו לטפח את 'חלקת אלהים הקטנה' שלו בתחום הלשון, ינכש את העשבים השוטים העולים כפורחת, תוך ידיעת מגבלותינו ואפשרויותינו, יחד עם ההכרה בחשיבות הניסיון שצבר כל אחד ואחד, בחינת 'לא עליך המלאכה לגמור, ולא אתה בן-חורין ליבטל ממנה'".

בתחילת דרכו של כתב העת, היה חלקם של המאמרים הדידקטיים גדול משל המאמרים העיוניים בבלשנות, אך ככל שכתב העת התבסס בתודעתם של חוגים רחבים, כן הלכו ותכפו המאמרים שעסקו במחקרי לשון לתחומיה השונים; גדל והתרחב חוג המתעניינים בכתב העת והמעוניינים בפרסום הגותם הלשונית בו, וגיליונותיו גדלו והתרחבו בכמות ובאיכות. בזכות השיפוט הקפדני של המאמרים על ידי מערכת של מומחים, הפך "חלקת לשון" לכתב עת שפיט, שהפרסום בו מובא בחשבון לצורך קידום המחברים במסלול האקדמי. הביקוש הגובר לפרסום בכתב העת ניכר ברשימה המגוונת של מרצים במוסדות ההשכלה הגבוהה, בארץ ומחוצה לה, המבקשים לקבל את פרי עטם לפרסום.

עד לשנת 2011 התפרסמו ארבעים ושלושה גיליונות, וגיליונות מיוחדים הפכו לעת מצוא גם לספרי יובל.

בד בבד עם התפתחותו של כתב העת, נוצר צורך בגיוס משאבים לכיסוי ההוצאה לאור. משרד החינוך היה בין הראשונים שנרתמו למשימה, ושותפים למימון הם המכללות לחינוך בית ברל, לוינסקי ודוד ילין, וגופים נוספים שפרסומיהם התמקדו בחינוך הלשוני ובמחקרי לשון עיוניים (כמו "סקריפט" - האגודה הישראלית לאוריינות; איל"ש – האגודה הישראלית לבלשנות שימושית); ומשנת 2011 גם אוניברסיטת תל אביב.

## עורכי כתב העת לאורך השנים
* צבי שראל (מייסד ועורך ראשון): תש"ן – תשנ"ה (גיליונות 1 – 20)
* מירי הורביץ: תשנ"ו - תשס"ג/ד ( גיליונות 21 – 35)
* רות בורשטיין: תשס"ד - תשע"ב (גיליונות 36 - 44)
* נוגה אילני ופנינה טרומר: תשע"ג (גיליונות 45 ואילך).

## לקריאה נוספת
* "חלקת לשון - לתולדותיו של כתב העת", מאמר אודות "חלקת לשון", בגיליון 43 (תשע"ב)

## קישורים חיצוניים
* 
* רשימת מאמרים בגיליונות "חלקת לשון", באתר רמב"י
* 
* חלקת לשון, באתר סקריפט
* חלקת לשון, באתר המכללה לחינוך דוד ילין

## הערות שוליים

קטגוריה:בלשנות
קטגוריה:ישראל: כתבי עת
קטגוריה:ישראל: חינוך
קטגוריה:ישראל: כתבי עת מדעיים
קבוצת ארמיות G

**קבוצת ארמיות G** (בגרמנית: *Heeresgruppe G*) הייתה קבוצת ארמיות גרמנית שנלחמה בחזית המערבית במהלך מלחמת העולם השנייה והייתה חלק מה-OB West (הפיקוד הגרמני העליון במערב).

## היסטוריה
כשהחל מבצע דרגון (פלישת בעלות הברית לדרום צרפת) ב-15 באוגוסט 1944, לרשותה של קבוצת ארמיות G עמדו כ-11 דיוויזיות, ובהן היה עליה להגן על דרום צרפת. לאחר הנחיתה המוצלחת של בעלות הברית, הורה ה-OKW (הפיקוד הגרמני העליון של הוורמאכט) לקבוצת ארמיות G לסגת מדרום צרפת. באמצע חודש ספטמבר הייתה ארמיית הפאנצר החמישית בעמדה באגף השמאלי של הקו הגרמני צפונה מהגבול השווייצרי. משם תקפה ארמיית הפאנצר החמישית, יחד עם אלמנטים מהארמייה הראשונה את הארמייה השלישית (בפיקוד של הגנרל ג'ורג' פטון), כשהארמייה ה-19 נלחמת מול הארמייה הצרפתית הראשונה והארמייה האמריקנית השביעית.

בנובמבר 1944 נלחמה קבוצת הארמיות בהרי הווז' ומשם נסוגה דרך לורן וצפון אלזס במהלך חודש דצמבר. לפחות אחת הדיוויזיות של קבוצת הארמיות, דיוויזיית הפאנצר ה-21 נלחמה באגף הדרומי בקרב על הבליטה. בינואר 1945 קבוצת הארמיות G הייתה מרכיב חשוב במבצע נורדווינד - מתקפת הנגד הגרמנית האחרונה בחזית המערבית. לאחר כישלון מבצע נורדווינד, ופירוקה של קבוצת ארמיות אוברריין, קיבלה קבוצת ארמיות G את האחריות להגנה על דרום מערב גרמניה.

למרות שלא הצליחו לבלום את המתקפה של בעלות הברית שכבשו את הריינלנד-פפאלץ ולאחר מכן הסתערו על נהר הריין, חייליה של קבוצת ארמיות G לא איבדו את רוח הלחימה והמשיכו בלחימה בערים היילברון, נירנברג ומינכן במהלך אפריל 1945.

קבוצת ארמיות G נכנעה לכוחות האמריקאים בבוואריה ב-5 במאי 1945.

## מפקדים
* גנרל אוברסט יוהנס בלסקוביץ (10 במאי 1944 - 21 בספטמבר 1944)
* גנרל יחידות הפאנצר הרמן באלק (21 בספטמבר 1944 - 23 בדצמבר 1944)
* גנרל אוברסט יוהנס בלסקוביץ (24 בדצמבר 1944 - 28 בינואר 1945)
* אוברסט-גרופנפיהרר פאול האוסר (28 בינואר 1945 - 4 באפריל 1945)
* גנרל חיל הרגלים פרידריך שולץ (4 באפריל 1945 - 8 במאי 1945)

## מצבת הכוחות

## קישורים חיצוניים
* קבוצת ארמיות G באתר lexikon-der-wehrmacht 

G
Michael (אלבום)

**Michael** (מייקל) הוא אלבום אוסף של הזמר והיוצר מייקל ג'קסון, הכולל שירים שלא פורסמו במהלך חייו.
האלבום יצא לאור ב-10 בדצמבר 2010, כשנה וחצי לאחר מותו של ג'קסון, ב-25 ביוני 2009.
באלבום משתתפים זמרים ידועים כמו אייקון, פיפטי סנט, לני קרביץ ודייב גרוהל.

## רקע
האלבום כולל שני שירים שנכתבו בתקופת Thriller: "Behind the Mask  ו-"Much Too Soon" .השיר, , הופיע קודם באוסף, The Ultimate Collection תחת השם "The Way You Love Me" כשיר שטרם יצא לאור. לכבוד *Michael*, השיר נערך מחדש ונוספו לו קולות חדשים. השיר "Best of Joy" הוא אחד האחרונים שג'קסון הקליט בחייו, בשנת 2009.עטיפת האלבום מציגה את ג'קסון בשלבים שונים של הקריירה המוזיקלית.

## מחלוקת
### אותנטיות
האותנטיות של השירים  "Breaking News", "Keep Your Head Up", ו-"Monster" מוטלת בספק.
רבים מסביבתו הקרובה של ג'קסון הכוללים את אמו, אחיו (ברנדי), אחותו (לה טויה), שני בניו הגדולים, אחייניו, ויל.איי.אם שעבד איתו ומעריציו מטילים ספק שהקול בשירים אלו הוא אכן קולו של ג'קסון.
ברנדי טען שחברי המשפחה לא הורשו להימצא באולפן, היכן שהאלבום הושלם. עוד טען, כי כששמע את השירים זיהה מיד שזה אינו קולו של אחיו.
סוני, חברת האם של אפיק הקלטות אשר תחתיה יצא האלבום, הצהירה כי היא בטוחה באותנטיות של השירים. המפיק טדי ריילי שעבד על שירים אלו, הגן על הצהרת סוני. הוא טען שהיה צריך לבצע עיבודים נוספים לקול ולכן אנשים מטילים ספק באותנטיות השירים.
ג'יסון מלאכי, חקיין מוביל של ג'קסון שהועלה כמועמד אפשרי לביצוע הקולות בשירים אלו טען כי אינו מעורב בהקלטה. בינואר 2011 פורסם וידוי בפייסבוק של מלאכי, בו הוא טוען כי הוא העומד מאחורי שירים אלו. מאוחר יותר, טען מלאכי במיי ספייס כי האתר הרשמי והפייסבוק שלו נפרצו.

### הוצאת חומרים ללא אישור ג'קסון
לקראת שחרור האלבום, אביו של ג'קסון, ג'ו, טען על ידי עורך דינו כי ג'קסון היה פרפקציוניסט ולעולם לא היה רוצה להוציא לאור חומר בלתי גמור. ויל.איי.אם אשר שיתף פעולה עם ג'קסון לפני מותו ביקר גם הוא את הוצאת האלבום וכינה את הוצאת החומרים הלא מוגמרים כחסרת כבוד מאחר שג'קסון לא היה יכול לתת לה את ברכתו.

## הערכה ביקורתית
עטיפת האלבום דורגה במקום הראשון ברשימת "50 עטיפות אלבומי הפופ הטובים ביותר ב-5 השנים האחרונות" שנערך על ידי מגזין *[[Complex Networks|Complex]]*.

## רשימת השירים

## מצעדים ומכירות

## קישורים חיצוניים
* 

* 
* 
* 

## הערות שוליים

קטגוריה:אלבומי מייקל ג'קסון
קטגוריה:אלבומי אוסף באנגלית
קטגוריה:אלבומי אוסף שהתפרסמו לאחר מות מבצעיהם
קטגוריה:אלבומי זהב באוסטרליה
קטגוריה:אלבומי חברת אפיק רקורדס
בית הכנסת הדרת קודש

**בית הכנסת הדרת קודש** הוא בית כנסת הממוקם ברחוב מעלות הנביאים 9 (מדרגות הנביאים) בשכונת הדר הכרמל שבחיפה. כיום בית הכנסת אינו פעיל. המבנה מוכר כאתר מורשת בישראל על ידי המועצה לשימור אתרי מורשת בישראל.

## היסטוריה
ממוזער|הכניסה לבית הכנסת הדרת קודש הנמצא במדרגות הנביאים 9. נכון ל-2018 המבנה נטוש.
בית הכנסת נבנה בעשור הראשון של המאה ה-20, על יסודות בית כנסת קדום שנבנה על פי הערכות בשנת 1780 ונשא את אותו שם. על פי המסורת התפלל בבית הכנסת העתיק רבי נחמן מברסלב בעת ביקורו בארץ ישראל בשנת תקנ"ט (1798). בית הכנסת החדש, שנבנה והוחזק על ידי ועד שכונת הדר, שימש מרכז רוחני וחברתי עבור הקהילה היהודית בחיפה והתקיימו בו שיעורים תורניים, כינוסים ואסיפות שונות בענייני הציבור. באחד מחדרי בית הכנסת שכן משרד הרבנות של הקהילה בחיפה.

בראשית המאה ה-20 שכנה בבית הכנסת באופן זמני הכיתה הראשונה של בית הספר הריאלי ובתקופת מלחמת העולם הראשונה שוכנו בו פליטים יהודים שגורשו מתל אביב על ידי השלטון העות'מאני. בבית הכנסת זה עלה בכל יום לדוכן הרב הראשי הראשון לארץ ישראל הרב אברהם יצחק הכהן קוק לברך ברכת כהנים, בעת שהיה נופש בחיפה, זאת חרף העובדה שבחיפה לא היה מקובל בקרב קהילות האשכנזים לשאת כפים. בשל מיקומו של בית הכנסת בקצה שכונת הדר הכרמל על קו התפר עם השכונות הערביות אירעו בקרבתו מספר אירועים על רקע לאומני. במלחמת העצמאות, במהלך הקרב על חיפה, שימשו בית הכנסת ומדרגות הנביאים הסמוכות אליו כיעד להתקפות. הלוחמים הערבים אף הצליחו לחדור לבית הכנסת ולחלל תשמישי קדושה שהיו בו. כוחות ההגנה מחטיבת כרמלי הצליחו להדוף את הערבים ובהמשך השתמשו בבית הכנסת כבסיס ליציאה להתקפות על העמדות הערביות.

בשנות ה-50 היה עדיין בית הכנסת מלא במתפללים. הרב יהושע קניאל שהתגורר בסמוך לבית הכנסת, היה ממתפללי בית הכנסת וכיהן כרבו עד שהתמנה לרב הראשי של חיפה. במהלך השנים הידלדלה האוכלוסייה היהודית בשכונת הדר וב-1984 ננטש בית הכנסת. נכון ל-2021 עומד בית הכנסת שומם ומוזנח, למרות כמה ניסיונות שנעשו כדי לשפצו ולהחזירו לפעילות.

## קישורים חיצוניים
* 
* 

## הערות שוליים

קטגוריה:חיפה: בתי כנסת
קטגוריה:הדר הכרמל
קטגוריה:ארץ ישראל: בתי כנסת
קטגוריה:בתי כנסת אשכנזיים
קטגוריה:מבנים ששימשו כבתי כנסת
קטגוריה:מבנים ביישוב - בתי כנסת
קטגוריה:ישראל: מבנים שוממים
קטגוריה:אתרי מורשת במחוז חיפה
קטגוריה:רחוב הנביאים (חיפה)
מארס סקאוט

200px|ממוזער|שמאל|המחשת אמן של נחתת הפיניקס נוחתת על מאדים
200px|ממוזער|שמאל|המחשת אמן של הגשושית MAVEN
**תוכנית מארס סקאוט** (באנגלית: **Mars Scout Program**, תרגום: צופה מאדים) הייתה יוזמה של נאס"א לשליחת גשושיות מחקר זולות למאדים, שיבחרו בצורה תחרותית מהצעות שיתקבלו מן הקהילה המדעית. על כל משימת מארס סקאוט היה לעלות פחות מ־485 מיליון דולר. רק שתי משימות אושרו ונבנו לפני ביטול התוכנית ב־2010: פיניקס ו־MAVEN.

## משימת סקאוט 1

המשימה הראשונה בתוכנית סקאוט הייתה משימת פיניקס שכללה נחתת שתוכננה במקור עבור תוכנית מארס סרוויור 2001 שבוטלה. פיניקס שוגרה ב־4 באוגוסט 2007 ונחתה על קרחוני הקוטב הצפוני של מאדים ב־25 במאי 2008. יעודה של פיניקס היה למצוא עדויות לחיים מיקרוביאליים ולחפש עדויות למים שזרמו בעבר. המשימה המרכזית ארכה 90 יום והושלמה בהצלחה ב־10 בנובמבר 2008, לאחר שהטכנאים על כדור הארץ לא הצליחו ליצור עוד קשר עם הנחתת. האות האחרון התקבל מהנחתת ב־2 בנובמבר.

## משימת סקאוט 2

ב־15 בספטמבר 2008 הודיעה נאס"א כי בחרה בחללית MAVEN להיות משימת סקאוט השנייה. תקציב המשימה (נכון ל־2007) עומד על 475 מיליון דולר. הגשושית שוגרה ב־18 בנובמבר 2013.

## ראו גם
* תוכנית החלל האמריקאית

## קישורים חיצוניים

* משימת פיניקס באתר נאס"א 
* משימת MAVEN באתר נאס"א 

## הערות שוליים

קטגוריה:משימות לחקר מאדים
קטגוריה:תוכנית החלל האמריקאית